# G-man

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
G-man

במקור G-Man הוא כינוי לסוכן FBI בעגה של גנגסטרים בארצות הברית, קיצור של Government Man. ה-G-Man הוא גם דמות ממשחק המחשב Half Life (המדובבת על ידי מייקל שפירו) שהופיעה גם במשחק המקורי (Half Life) ובשתי חבילות-ההרחבה: Half Life: Opposing Force ו- Half Life: Blue Shift, וגם במשחק ההמשך Half Life 2. יתרת הערך עוסקת בדמות ממשחק המחשב.

## [עריכה] מראה

ה-G-Man נראה כמו אדם רגיל, בעל מבנה צנום ותספורת צבאית. פניו חיוורים ועיניו, כמו של גורדון פרימן, ירוקות ומלאות חיים. הוא לובש חליפה כחולה כהה ומחוייטת, עניבה (אותה הוא מסדר לעיתים קרובות תוך כדי שיחה) ומחזיק מזוודה שתוכנה לא ידוע. הוא מתנהג בצורה מוזרה ומפגין לעיתים יכולות מעבר לאלו של אדם רגיל. הוא מדבר באופן מעט מוזר, בקול מתון ואיטי. לעיתים הוא שם דגש על הברות מסוימות, והוא נוטה להאריך את צליל ה-S כשהוא מדבר ("Limitlesssss potential"). הוא מזכיר, פיזית ובאופיו כאחד, את "האיש המעשן" מהסדרה תיקים באפלה. ה-G-Man נוהג לעקוב אחרי ולצפות בגורדון פרימן (ולמעשה, גם בחייל הקומנדו רב-טוראי אדריאן שפרד, הגיבור של Opposing Force, ובברני קאלהון, המאבטח והגיבור של Blue Shift).

ישנו דמיון מפתיע בין ה-G-Man לבין גורדון פרימן

## [עריכה] זהותו של ה-G-Man

חשוב לציין כי בשום מקום לא מצוין כי שמו הוא אכן G-Man - שמו לא מוזכר בסדרה, לפחות בנתיים. G-Man הוא פשוט שם המודל של הדמות במשחק Half Life המקורי ובהמשך. לפני צאת Half Life 2 שחקנים רבים חשבו כי ה-G-Man הוא, למעשה, מנהל הבלאק מייסה. טענה זו הופרכה עם צאת המשחק השני בסדרה, כשהופיע דוקטור ברין (Breen), המנהל האמיתי של ה-Black Mesa Research facility.

למרות ש-Valve קראו לשם המודל Gman, כמעט בכל מקום מתייחסים אליו כ- G-Man. יש להניח ש-Valve קראו לו ככה משום שמהר יותר לכתוב את זה, מה שמקל על התכנות ("npc_gman" קצר יותר מ-"npc_g-man") ובדרך כלל בשפות התכנות נמנעים בשימוש במקף "-" כיוון שאסור שמשתנים יכילו תו זה.

ישנן תאוריות רבות ושונות לגבי זהותו. ישנם הטוענים כי הוא אדם מן הממשלה שבא לפקח על חיסול הראיות בבלאק מיסה (מבוסס, בין השאר, על כך ש-G-man פירושו Government man, בקרב קבוצות מסוימות בארצות הברית). יש הטוענים כי הוא אכן איש מטעם הממשלה, אך שהוא בא לגרום לאסון ב-Black Mesa Research Facility.

ישנם כאלו הטוענים כי הוא בכלל חייזר המנסה לעזור לגורדון.

אחת התאוריות שתפסה תאוצה עם שיחרור המשחק השני בסדרה גורסת כי ה-G-Man הוא בכלל גורדון פרימן בעתיד. כתמיכה לתאוריה, טוענים כ-G-Man הוא בעצם קיצור ל-Gordon Freeman. בנוסף, יש דמיון לא קטן בין מראהו של גורדון פרימן והמראה של ג'י-מן. זה גם מסביר איך G-Man יודע איפה גורדון יהיה ומתי - הוא פשוט עשה את זה קודם, בקו-זמן אחר. יתכן שזה אף מסביר מדוע לא ניתן להרוג אותו בשום זמן במשחק - Valve (המפתחים) רוצים להמנע מפרדוקסים (למרות שבמקרה זה לאו דווקא יהיה פרדוקס).

## [עריכה] מקומות בהם ניתן להתקל ב-G-man ו-Easter Eggs

את הג'י מן ניתן לראות במקומות רבים לאורך סדרת המשחקים, חלקם ברורים או צפויים, בשביל חלק צריך להתאמץ יותר כדי למצוא אותו.

הפעם הראשונה שניתן לראות את G-Man במשחק הראשון היא כשנוסעים בקרון למעבדות בסצינת הפתיחה של המשחק. הוא נמצא בקרון הנוסע לכיוון ההפוך מגורדון. בצורה לא ידועה, הוא בכל זאת מצליח להגיע למעבדה לפני גורדון (ניתן לראות אותו דרך חלון, מתווכח עם מדען, זמן לא רב אחרי). אחרי האסון שמתחיל את שרשרת האירועים במשחק, ניתן לראות את ה-G-Man במספר אזורים אליהם השחקן אינו יכול להגיע, ולעיתים באזורים בהם הוא יבקר אחר כך (אך ה-G-Man תמיד כבר נעלם).

כהערת צד, מעניין לציין כי ה-G-Man חסין לחלוטין לכל נשקי השחקן. אין לדעת אם הוא בן-אלמוות כחלק מהדמות, או כאמצעי בטיחות מצד Valve שימנע משחקנים להרוג אותו בטעות. האפשרות השנייה הגיונית יותר, משום שהטקסטורה שמופיעה עליו כשיורים בו היא טקסטורה של חור בקיר.

אחרי שגורדון מביס את ניהילאנת' (Nihilanth, הבוס המרחף בסוף המשחק הראשון) ה-G-Man נשגר את השחקן ל"מקום-מבטחים", מעלים את כל נשקיו, ומופיע לצידו באזורים שונים של Xen (הכוכב ממנו הגיעו החייזרים). לבסוף, שניהם מגיעים לקרון שנראה כמעט זהה לזה שבתחילת המשחק, חוץ מהעובדה שהוא נוסע בחלל במהירות עצומה. G-Man מספר לגורדון שהוא צפה בו ומשבח אותו על פעולותיו ב-Xen, שעכשיו נמצא תחת שליטת הקבוצה שלו. זה מרמז על כך שכל החוויה-הקשה אותה עבר גורדון הייתה רק מבחן. הג'י-מן מציע לפרימן עבודה. ניתנת לשחקן "בחירה" בין להסכים או להשלח לאזור מלא חייזרים עוינים חסר כל נשק.

G-Man בהאף לייף הראשון (משמאל) לעומת האף לייף השני (מימין). ישנו הבדל ניכר בגרפיקה

ב-Opposing Force (בקיצור HL:OF או OPFOR), חבילת התוספות הראשונה ל-HL1, אדריאן שפרד (Adrian Shephard) נתקל כמה פעמים ב-G-Man, שכנראה עוקב גם אחריו (ולעיתים אף מתערב בפעולותיו). בזמן מחנה-האימונים של OPFOR ניתן לראות את ה-G-Man מדבר אל חייל מארין או מסתכל על השחקן. מכיוון שהרס"ר של אדריאן שפרד קידם אותו מוקדם בהרבה מהאחרים, ניתן להניח כי ה-G-Man הביע בו עניין עוד מלפני התאונה ב-Black Mesa, מסיבות שאינן ידועות.

בשלב מסוים במשחק, G-Man פותח את הדלת לאדריאן הנעול. לעומת זאת, שלב אחד לאחר מכן, הוא סוגר את דלת ההאנגר שממנו יכל שפרד לצאת אל מטוס ה-Osprey ולעזוב את הבלאק מייסה עם שאר המארינס. בהמשך המשחק, קרוב לסוף, ניתן לראות את G-Man מחמש מחדש את הפצצה התרמו-גרעינים שאדריאן שפרד ניטרל רק כמה דקות קודם, ובהמשך הרסה את ה-Black Mesa. כמו ב-HL1, גם בסוף Opposing Force ג'י מן מעלים את אדריאן דרך פורטל, מחוסר נשקים, לאחר שהוא מנצח את הבוס.

## [עריכה] קישורים חיצוניים

- אתר בו מוסבר היכן ניתן למצוא את הג'י-מן במשחק

מקור: http://he.wikipedia.org../../../g/-/m/G-man.html

קטגוריה: דמויות בדיוניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Français
- Nederlands
- Polski
- Русский
- 中文